# Iris Oifigiúil C 130A/23 M

| | ISSN 1977-107X |
| --- | --- |
| Iris Oifigiúil
  an Aontais Eorpaigh | C 130A |
| | |
| An t-eagrán Gaeilge | Faisnéis agus Fógraí | 6523 Márta 2022 |

ISSN 1977-107X

Iris Oifigiúil

an Aontais Eorpaigh

C 130A

An t-eagrán Gaeilge

Faisnéis agus Fógraí

6523 Márta 2022

---

| Clár | Leathanach |
| --- | --- |
| | V   Fógairtí |
| | NÓSANNA IMEACHTA RIARACHÁIN |
| | Cúirt Bhreithiúnais |
| 2022/C 130 A/01 | Glao ar iarratais | 1 |

Clár

Leathanach

V   Fógairtí

NÓSANNA IMEACHTA RIARACHÁIN

Cúirt Bhreithiúnais

2022/C 130 A/01

Glao ar iarratais

1

---

| GA | |
| --- | --- |

GA

---

V Fógairtí

NÓSANNA IMEACHTA RIARACHÁIN

Cúirt Bhreithiúnais

| 23.3.2022 | GA | Iris Oifigiúil an Aontais Eorpaigh | CA 130/1 |
| --- | --- | --- | --- |

23.3.2022

GA

Iris Oifigiúil an Aontais Eorpaigh

CA 130/1

---

GLAO AR IARRATAIS

(2022/C 130 A/01)

Beidh post Stiúrthóir na bhFoirgneamh agus na Slándála (grád AD 14 nó AD 15) folamh in Ard-Stiúrthóireacht an Riaracháin Chúirt Bhreithiúnais an Aontais Eorpaigh. Líonfar an post seo de bhun Airteagal 29(2) de Rialacháin Foirne Oifigigh an Aontais Eorpaigh.

I.   DUALGAIS

Faoi fhreagracht Ard-Stiúrthóireacht an Riaracháin, tá sealbhóir an phoist seo freagrach as an Stiúrthóireacht um Fhoirgnimh agus Slándála (DBS) a bhainistiú, agus as gníomhaíochtaí na Stiúrthóireachta a eagrú agus a chomhordú.

Tá DBS freagrach as tionscadail tógála de chuid Chúirt Bhreithiúnais an Aontais Eorpaigh (“an institiúid”) a bhainistiú agus a chur chun feidhme, as athchóiriú agus feistiú na bhfoirgneamh atá ar áitiú ag an Institiúid, agus cothabháil na bhfoirgneamh sin. Cinnteoidh DBS bainistíocht agus cothabháil na dtrealamh teicniúil. Tá DBS freagrach freisin as slándáil daoine, faisnéise agus mhaoine mar chuid de ghníomhaíochtaí na hinstitiúide. Tá DBS freagrach freisin as lóistíocht inmheánach, lena n-áirítear lónadóireacht, soláthar agus fardal, agus seirbhísí ginearálta (go háirithe, tacaíocht le héisteachtaí cúirte, bainistíocht flít, seirbhís poist). Ar deireadh, comhordaíonn DBS forbairt bheartas bainistíochta inbhuanaithe na hinstitiúide agus áiritheodh sí cur chun feidhme an bheartais sin, i gcomhréir leis an rialachán “EMAS”.

Is i réimse cothabhála an bhonneagair a bheidh dúshláin na todhchaí, nach mór a bheith gairmiúil, córasach agus struchtúrtha chun a luach a chaomhnú, agus an bonneagar a oiriúnú chun a áirithiú go bhfuil sé ag teacht le riachtanais athraitheacha na hinstitiúide san fhadtéarma. Sa chomhthéacs sin, beidh gá aird ar leith a thabhairt d’úsáid níos leithne den obair ón mbaile. Ansin, beidh sé riachtanach an córas slándála a fhorbairt agus a chobhsú, i dtéarmaí trealaimh theicniúil agus straitéisí eagrúcháin araon. Tá DBS tiomanta d’fheabhas leanúnach agus dearbhú cáilíochta ar a chuid gníomhaíochtaí.

I gcomhréir leis na tosaíochtaí arna leagan amach ag an institiúid agus riachtanais sonracha na hinstitiúide ina misean breithiúnach á gcur san áireamh, cuireann Stiúrthóir DBS comhairle ar sheirbhísí agus comhlachtaí inniúla na hinstitiúide agus molann sé dóibh an straitéis atá le leanúint sa ghearrthéarma, sa mheántéarma agus san fhadtéarma maidir le bonneagar, slándáil agus lóistíocht. Déanann an Stiúrthóir an phleanáil don bhuiséid agus pleananna oibre a chur i bhfeidhm. Bainistíonn an Stiúrthóir foireann de thuairim is céad caoga oifigeach agus gníomhaire agus maoirsíonn sé forghníomhú conarthaí seirbhíse ag soláthraithe seachtracha, go háirithe i réimsí cothabhála agus bainistíochta na dtrealamh teicniúil, glantacháin, faireachais agus coisc dóiteáin chomh maith le lónadóireachta. Is é thart ar 65 mhilliún EUR an buiséad bliantúil faoi bhainistiú DBS.

Cinntíonn Stiúrthóir DBS freisin go bhfuil an bonneagar ag comhlíonadh cheanglais na rialachán teicniúil is infheidhme agus go bhfeidhmíonn sé cumhachtaí oifigigh údarúcháin trí fhotharmligean le haghaidh caiteachais a bhaineann le gníomhaíochtaí na Stiúrthóireachta sin i gcomhlíonadh na rialachán airgeadais, go háirithe maidir le soláthar poiblí.

Faoi chuimsiú a chumhachtaí, déanann sé ionadaíocht ar an institiúid i gcomhlachtaí agus gníomhaireachtaí seachtracha, lena n-áirítear údaráis náisiúnta an bhallstáit óstaigh, agus i gcomhthéacs an chomhair idir institiúidí an Aontais Eorpaigh.

II.   AN PHRÓIFÍL ATÁ Á LORG AGAINN

Tá pearsantacht á lorg againn le cumas chun foireann thábhachtach de ghairmithe inniúla, speisialtóirí i réimsí na bhfoirgneamh, slándála agus lóistíochta a stiúradh agus a spreagadh, sárchumas bainistíochta agus ceannaireachta ar chomhlacht riaracháin atá dírithe ar sheirbhís i dtimpeallacht ilchultúrtha. Ní mór scileanna maithe cumarsáide, idirbheartaíochta agus idirphearsanta, chun caidrimh chuiditheacha den scoth a bhunú agus a chothabháil le comhaltaí agus foireann na gcúirteanna agus na seirbhísí, chomh maith le lasmuigh den institiúid, le hinstitiúidí agus gníomhaireachtaí eile de chuid an Aontais Eorpaigh, le húdaráis náisiúnta an bhallstáit óstaigh (lena n-áirítear údarás um fhorfheidhmiú), oifig na n-ailtirí, innealtóirí agus comhairleoirí chomh maith le gnóthais phríobháideacha.

Ní mór cumas a bheith ag an duine tuiscint a fháil ar na dúshláin atá roimh eagraíochtaí móra maidir le dearadh, forbairt agus éabhlóid an bhonneagair, na slándála agus na lóistíochta. Ní mór cumas a bheith in ann cuspóirí straitéiseacha a fhorbairt le haghaidh na réimsí sin, i gcomhréir leis na tosaíochtaí arna sonrú ag an institiúid, agus na cuspóirí sin a aistriú ina dtograí le haghaidh gníomhaíochtaí sonracha. An-éileamh ar thaithí phraiticiúil ar thionscadail a phleanáil agus a bhainistiú.

Ní mór eolas maith ar rialacha airgeadais is infheidhme maidir le hinstitiúidí an Aontais, go háirithe maidir le soláthar poiblí, agus eolas maith ar bhuiséid agus conarthaí tábhachtacha a bhainistiú.

Tá an-éileamh ar thaithí i réimse sábháilteachta dóiteáin agus taithí ar chur i bhfeidhm córas dearbhaithe cáilíochta agus bainistíochta comhshaoil.

III.   COINNÍOLLACHA RIACHTANACHA

Ní mór d’iarrthóirí na coinníollacha maidir le hoifigeach a cheapadh dá bhforáiltear i Rialacháin Foirne Oifigigh an Aontais Eorpaigh a chomhlíonadh. Thairis sin, don phost seo, ní mór dóibh na bunchoinníollacha seo a leanas a chomhlíonadh:

| — | leibhéal oideachais arb ionann é agus staidéar ollscoile críochnaithe arna fhianú le dioplóma; |
| --- | --- |

—

leibhéal oideachais arb ionann é agus staidéar ollscoile críochnaithe arna fhianú le dioplóma;

| — | taithí ghairmiúil 10 mbliana ar a laghad i réimse amháin nó níos mó d’fhoirgníocht, slándáil agus lóistíocht; |
| --- | --- |

—

taithí ghairmiúil 10 mbliana ar a laghad i réimse amháin nó níos mó d’fhoirgníocht, slándáil agus lóistíocht;

| — | taithí ghairmiúil 5 bliana ar a laghad i mbainistíocht foirne; |
| --- | --- |

—

taithí ghairmiúil 5 bliana ar a laghad i mbainistíocht foirne;

| — | eolas cuimsitheach ar theanga oifigiúil de chuid an Aontais Eorpaigh agus eolas sásúil ar theanga oifigiúil eile de chuid an Aontais Eorpaigh. Ar chúiseanna oibríochtúla, ní foláir eolas maith ar an bhFraincis a bheith acu; is mór an buntáiste é eolas ar an mBéarla agus/nó ar an nGearmáinis. |
| --- | --- |

—

eolas cuimsitheach ar theanga oifigiúil de chuid an Aontais Eorpaigh agus eolas sásúil ar theanga oifigiúil eile de chuid an Aontais Eorpaigh. Ar chúiseanna oibríochtúla, ní foláir eolas maith ar an bhFraincis a bheith acu; is mór an buntáiste é eolas ar an mBéarla agus/nó ar an nGearmáinis.

IV.   LUACH SAOTHAIR AGUS COINNÍOLLACHA FOSTAÍOCHTA

Is iad an luach saothair agus na coinníollacha fostaíochta dá bhforáiltear sna Rialacháin Foirne d’oifigigh de ghrád AD 14 nó AD 15 an luach saothair agus na coinníollacha lena mbaineann. Mar léiriú, is é EUR 15 255 buntuarastal míosúil oifigigh i ngrád AD 14, Céim 1, agus is é EUR 17 226 an buntuarastal a fhreagraíonn do ghrád AD 15, Céim 1. Dírítear aird na n-iarrthóirí ar an oibleagáid a fhorchuirtear leis na Rialacháin Foirne ar aon bhall foirne nua tréimhse phromhaidh naoi mí a thabhairt chun críche go rathúil.

V.   BEARTAS EARCAÍOCHTA

Ráthaíonn an Chúirt comhdheiseanna, faoi réir measúnú comparáideach a dhéanamh ar thuillteanais na n-iarrthóirí, agus caitheamh comhionann le gach duine a léiríonn spéis i bpost folamh. Spreagann sí go gníomhach iarratais éagsúla ó iarrthóirí a bhfuil taithí agus scileanna agus eolas éagsúil acu, arb as an raon geografach is leithne is féidir dóibh as measc náisiúnaigh Bhallstáit an Aontais Eorpaigh.

I dtaca le faisnéis a bhaineann le cosaint sonraí chun críocha an nós imeachta roghnúcháin seo, féach an fógra faisnéise maidir le hearcaíocht chuig seirbhísí riaracháin Chúirt Bhreithiúnais an Aontais Eorpaigh.

VI.   IARRATAIS A CHUR ISTEACH

Ní foláir do dhaoine atá ag cur isteach ar an bpost seo a n-iarratas a sheoladh, trí ríomhphost, chuig an seoladh ríomhphoist DIR-DBS@curia.europa.eu amháin, tráth nach déanaí ná 22 Aibreán 2022. Ní mór curriculum vitae mionsonraithe agus gach doiciméad úsáideach eile a chur le hiarratais. Ní mór d’iarratasóirí litir spreagtha chomh maith le tuairisc ghearr (5 leathanach ar a mhéad) ar a bhfís ar ghníomhaíochtaí agus ar bhainistíocht na stiúrthóireachta a chur i gceangal lena n-iarratas.

Arna fhaomhadh an 15 Márta 2022.

---